canonical-greekLit/data/tlg0007/tlg009/tlg0007.tlg009.perseus-grc2.xml
 ἔτι τοίνυν οἷς πρὸς Μίμνερμον ἀντειπὼν περὶ χρόνου ζωῆς ἐπιπεφώνηκε,  μηδέ μοι ἄκλαυστος θάνατος μόλοι, ἀλλὰ φίλοισι  ποιήσαιμι θανὼν ἄλγεα καὶ στοναχάς  ποιεῖ, τελευτήσας  γὰρ οὐ φίλοις οὐδʼ οἰκείοις μόνον, ἀλλὰ τῇ πόλει πάσῃ, μυριάσι πολλαῖς, δάκρυα καὶ πόθον καὶ κατήφειαν ἐφʼ αὑτῷ παρέσχεν αἱ γάρ Ῥωμαίων γυναῖκες ἐπένθησαν αὐτόν ὥσπερ υ ἱὸν ἢ ἀδελφὸν ἢ πατέρα κοινὸν ἀποβαλοῦσαι. 